pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ดร.สาธิต ย้ำศูนย์เด็กเล็กพัฒนาตามมาตรฐานสถานพัฒนาเด็กปฐมวัยแห่งชาติ
วันศุกร์ที่ 9 สิงหาคม 2562
ดร.สาธิต ย้ําศูนย์เด็กเล็กพัฒนาตามมาตรฐานสถานพัฒนาเด็กปฐมวัยแห่งชาติ
รัฐมนตรีช่วยว่าการกระทรวงสาธารณสุข ย้ําศูนย์พัฒนาเด็กเล็กทุกสังกัด ใช้มาตรฐานสถานพัฒนาเด็กปฐมวัยแห่งชาติ เป็นแนวทางการพัฒนายกระดับคุณภาพเบื้องต้น อย่างน้อยเท่าเทียมกัน ลดความเหลื่อมล้ํา
รัฐมนตรีช่วยว่าการกระทรวงสาธารณสุข ย้ําศูนย์พัฒนาเด็กเล็กทุกสังกัด ใช้มาตรฐานสถานพัฒนาเด็กปฐมวัยแห่งชาติ เป็นแนวทางการพัฒนายกระดับคุณภาพเบื้องต้น อย่างน้อยเท่าเทียมกัน ลดความเหลื่อมล้ํา
วันนี้ (9 สิงหาคม 2562) ที่โรงเรียนมัธยมตากสินระยอง อ.เมือง จ.ระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ร่วมเวทีเสวนาและประกาศยกระดับการพัฒนาเด็กปฐมวัยจังหวัดระยอง โดย ดร.สาธิตกล่าวว่า รัฐบาลมีนโยบายพัฒนาเด็กไทยให้มีคุณภาพตั้งแต่ในครรภ์จนถึงวัยเรียน ให้มีพัฒนาการสมวัย มีคุณภาพ เพื่อส่งต่อการพัฒนาในระยะต่อไป ได้มอบให้ 4 กระทรวงหลัก ได้แก่ กระทรวงมหาดไทย กระทรวงพัฒนาสังคมและความมั่นคงของมนุษย์ กระทรวงสาธารณสุข และกระทรวงศึกษาธิการ ร่วมกันทํางานโดยยึดเด็กเป็นศูนย์กลาง ดําเนินการใน 4 ด้าน Heart ดี มีวินัย Head เก่ง Hand ใฝ่เรียนรู้ มีทักษะ Health แข็งแรง เพื่อให้เด็กไทย โดยเฉพาะเด็กปฐมวัย 0 – 6 ปีที่มี 4.5 ล้านคน ซึ่งส่วนใหญ่จะอยู่ในศูนย์พัฒนาเด็กเล็กทุกสังกัด ที่มี 53,000 แห่ง จึงจําเป็นต้องยกระดับคุณภาพของศูนย์เด็กเล็กให้ได้มาตรฐาน ลดความเหลื่อมล้ํา โดยใช้มาตรฐานสถานพัฒนาเด็กปฐมวัยแห่งชาติ ซึ่งผ่านมติครม.เมื่อต้นปี 2562 เป็นเครื่องมือในการบริหารจัดการ การดูแลจัดประสบการณ์เรียนรู้และการเล่นเพื่อพัฒนาเด็กอย่างเหมาะสม และด้านคุณภาพของเด็กปฐมวัย ให้เจริญเติบโตและมีพัฒนาการสมวัย รวมทั้งใช้เป็นแนวทางในการพัฒนาเพื่อยกระดับสถานพัฒนาเด็กปฐมวัยให้มีคุณภาพเบื้องต้น อย่างน้อยเท่าเทียมกัน ลดความเหลื่อมล้ํา
“เป็นที่น่ายินดีที่หน่วยงานที่เกี่ยวข้องได้ร่วมกันจัดทําและนํามาตรฐานสถานพัฒนาเด็กปฐมวัยแห่งชาติฉบับนี้ไปใช้อย่างจริงจัง แสดงถึงความร่วมมือร่วมใจของทุกภาคส่วน โดยเฉพาะชุมชน ที่เป็นกลไกสําคัญในการขับเคลื่อนและร่วมสร้างเด็กไทยคุณภาพ” ดร.สาธิตกล่าว
แพทย์หญิงพรรณพิมล วิปุลากร อธิบดีกรมอนามัย กล่าวว่า มาตรฐานสถานพัฒนาเด็กปฐมวัยแห่งชาติ ใช้ในการพัฒนาคุณภาพการบริการดูแลพัฒนา และจัดการศึกษา และการดําเนินงานสถานพัฒนาเด็กปฐมวัยทุกสังกัด ตั้งแต่แรกเกิดถึงก่อนเข้าเรียนชั้นประถมศึกษาปีที่ 1 โดยกว่า 20 หน่วยงานได้ร่วมกันจัดทํา และนํามาตรฐานต่าง ๆ ที่เกี่ยวข้องเช่น มาตรฐานคุณภาพของอาเซียน คู่มือเฝ้าระวัง คัดกรองและส่งเสริมพัฒนาการ DSPM มาใช้ประกอบการจัดทํามาตรฐานฉบับนี้
ทั้งนี้ สถานพัฒนาเด็กปฐมวัยทั่วประเทศ 53,000 แห่ง เป็นโรงเรียนอนุบาล สพฐ. 27,094 แห่ง โรงเรียนอนุบาล สช. 3,204 แห่ง สถานรับเลี้ยงเด็กเอกชน 1,600 แห่ง โรงเรียนอนุบาล อปท. ประมาณ 1,701 แห่ง ศูนย์พัฒนาเด็กเล็ก อปท. 18,943 แห่ง ศูนย์เด็กเล็กในโรงพยาบาล 55 แห่ง สังกัดกทม. 644 แห่ง และหน่วยงานอื่น ๆ ประมาณ 100 แห่ง สําหรับจังหวัดระยอง มีสถานพัฒนาเด็กปฐมวัยทุกสังกัด 402 แห่ง ดูแลเด็ก 26,889 คน
****************************** 9 สิงหาคม 2562
รัฐบาลไทย-ข่าวทำเนียบรัฐบาล-รมว.อว. ประชุมเชิงปฏิบัติการ “HEALTHCARE REINVENTION” ยกระดับนวัตกรรมการแพทย์ไทย
วันศุกร์ที่ 26 มิถุนายน 2563
รมว.อว. ประชุมเชิงปฏิบัติการ “HEALTHCARE REINVENTION” ยกระดับนวัตกรรมการแพทย์ไทย
รมว.อว. ประชุมเชิงปฏิบัติการ “HEALTHCARE REINVENTION” ยกระดับนวัตกรรมการแพทย์ไทย
วันที่ 11 มิถุนายน 2563 ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานและมอบนโยบายในการประชุมเชิงปฏิบัติการ เรื่อง “Healthcare Reinvention Brainstorming Workshop” นําเสนอโดย ศ.นพ. สิริฤกษ์ ทรงศิวิไล เลขาธิการคณะกรรมการวิจัยแห่งชาติ ร่วมกับผู้บริหารจากกระทรวงสาธารณสุข คณบดีคณะแพทยศาสตร์ โรงพยาบาลรามาธิบดี ผู้แทนจากคณะแพทยศาสตร์ศิริราชพยาบาล คณะแพทยศาสตร์จุฬาลงกรณ์มหาวิทยาลัย และผู้บริหารจากหน่วยงานภายในสังกัดกระทรวงการอุดมศึกษาฯ ผ่านระบบ Video Conference โปรแกรม Zoom ณ ห้องประชุมพันเอกอาทร ชั้น 6 อาคารอุดมศึกษา 1 ถนนศรีอยุธยา (สกอ.)
กระทรวง อว. ได้มีบทบาทสําคัญในการวิจัย พัฒนาและการผลิตเวชภัณฑ์ทางการแพทย์ รวมทั้งการวิเคราะห์ข้อมูลทางวิชาการเพื่อบริหารสถานการณ์การแพร่ระบาดของโรคติดเชื้อไวรัสโคโรนา (โควิด-19) จึงเป็นโอกาสอันดีที่จะต่อยอดนวัตกรรมการแพทย์ไทยสู่ “Healthcare Reinvention” และได้กําหนดเป้าหมาย “Healthy Thais, and Emerging industries” โดยให้มีประเด็นมุ่งเน้น (Priority areas) 8 ประเด็นของ Healthcare คือ 1)Personalized Medicine 2)Vaccines and New Medicines 3)Medical Devices 4)Telemedicine 5)Clinical Research Infrastructure 6)Herbal and Traditional Medicine 7)Nutraceuticals 8)Medical Tourism
ที่ประชุมมีความเห็นสอดคล้องกันว่าเรื่อง Healthcare Reinvention เป็นเรื่องสําคัญมากและเป็นประเด็นที่ประเทศไทยต้องขับเคลื่อนซึ่งประเทศไทยมีจุดแข็ง ได้รับการยอมรับในระดับนานาชาติ และสามารถต่อยอดได้ ซึ่งจะเกิดประโยชน์ทั้งทางด้านสุขภาพ เศรษฐกิจและสังคม โดยแนวทางการดําเนินงานการขับเคลื่อนให้เกิดผล, หลักการ Guiding Principles และการเลือกหัวข้อประเด็นมุ่งเน้นตามที่เสนอขึ้นมีความเหมาะสมแล้ว สิ่งสําคัญต่อมาคือ การจัดลําดับประเด็นสําคัญ โดยเลือกและทําในแต่ละประเด็นให้ครบวงจร ซึ่งสถานการณ์โควิด-19 เป็นโอกาสแสดงให้เห็นความสําคัญของการทํา Healthcare Reinvention รวมไปถึงบทบาทของ อว. ซึ่งควรมุ่งเน้นเทคโนโลยีและนวัตกรรมทางการแพทย์ (Health Technology) ทั้งด้านการรักษาและบริการในประเด็นต่างๆ ที่เสนอไว้ โดยขับเคลื่อนจากบทบาทบูรณาการทั้งภาคการวิจัยและนวัตกรรม และภาคการพัฒนากําลังคน และหลังจากการประชุมครั้งนี้ สํานักงานการวิจัยแห่งชาติ (วช.) ได้จัดทํา (ร่าง) กลไกและการขับเคลื่อน Healthcare Reinvention หารือกับผู้ที่จะขับเคลื่อนประเด็นหลักแต่ละประเด็นเพื่อลงรายละเอียด 8 ประเด็นต่อไป
ข้อมูลข่าวโดย :สํานักงานการวิจัยแห่งชาติ (วช.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ก.อุตฯ จัดฝึกอบรม หลักสูตร “นักบริหารการอุตสาหกรรมระดับต้น” รุ่นที่ 25-26
วันจันทร์ที่ 6 พฤศจิกายน 2560
ก.อุตฯ จัดฝึกอบรม หลักสูตร “นักบริหารการอุตสาหกรรมระดับต้น” รุ่นที่ 25-26
กระทรวงอุตสาหกรรม จัดฝึกอบรม หลักสูตร “นักบริหารการอุตสาหกรรมระดับต้น” รุ่นที่ 25-26 ณ โรงแรมเดอะทวิน ทาวเวอร์ กรุงเทพฯ
วันนี้ (6 พฤศจิกายน 2560) นายทองชัย ชวลิตพิเชฐ รองปลัดกระทรวงอุตสาหกรรม เป็นประธานเปิดการฝึกอบรม หลักสูตร “นักบริหารการอุตสาหกรรมระดับต้น” รุ่นที่ 25-26 ของกระทรวงอุตสาหกรรม จํานวน 80 คน จัดขึ้นระหว่างวันที่ 6-23 พฤศจิกายน 2560 โดยมีนางสาวนิสากร จึงเจริญธรรม รองปลัดกระทรวงอุตสาหกรรม นายอภิจิณ โชติเสถียร รองปลัดกระทรวงอุตสาหกรรม นางสาวทัศนียา ลัธธนันท์ ผู้อํานวยการกองกลาง สํานักงานปลัดกระทรวงอุตสาหกรรม ร่วมเปิดงาน ณ โรงแรมเดอะทวิน ทาวเวอร์ กรุงเทพฯ
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ หารือแนวทางสร้างความร่วมมือด้านดิจิทัลกับเอกอัครราชฑูตสาธารณรัฐสิงคโปร์
วันศุกร์ที่ 27 กันยายน 2562
รมว.กระทรวงดิจิทัลฯ หารือแนวทางสร้างความร่วมมือด้านดิจิทัลกับเอกอัครราชฑูตสาธารณรัฐสิงคโปร์
รมว.กระทรวงดิจิทัลฯ หารือแนวทางสร้างความร่วมมือด้านดิจิทัลกับเอกอัครราชฑูตสาธารณรัฐสิงคโปร์
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม ได้ให้การต้อนรับ นายเควิน ฉ็อก (H.E. Mr. Kevin Cheok) เอกอัครราชทูตสาธารณรัฐสิงคโปร์ประจําประเทศไทย ในโอกาสเข้าเยี่ยมคารวะ ณ ห้องรับรอง ชั้น 9 กระทรวงดิจิทัลเพื่อเศรษฐกิจและสังคม กรุงเทพฯ เมื่อวันที่ 26 กันยายน 2562 โดย รมว.กระทรวงดิจิทัลฯ และเอกอัครราชทูตสาธารณรัฐสิงคโปร์ฯ ได้ร่วมหารือเกี่ยวกับแนวทางในการสร้างความร่วมมือด้านดิจิทัลระหว่างกัน ได้แก่ การปรับปรุงบันทึกความเข้าใจระหว่างกระทรวงดิจิทัลฯ กับกระทรวงการสื่อสารและสารสนเทศแห่งสาธารณรัฐสิงคโปร์ ให้มีความเป็นปัจจุบันเพื่อส่งเสริมความร่วมมือระหว่างกัน นอกจากนี้ ยังได้หารือประเด็นของความมั่นคงปลอดภัยไซเบอร์ การแลกเปลี่ยนข้อมูล/แนวทางในการจัดการข่าวปลอม และ Data Center รวมถึงโครงการ National Digital Trade Platform เป็นต้น ทั้งนี้ รมว.กระทรวงดิจิทัลฯ ได้ให้ความมั่นใจว่า พ.ร.บ.คุ้มครองข้อมูลส่วนบุคคลของไทยมีมาตรฐานสากลซึ่งจะเป็นประโยชน์ต่อประชาชนและไม่ขัดขวางการดําเนินธุรกิจของภาคเอกชนสิงคโปร์ในประเทศไทยอย่างแน่นอน โดยทั้งสองฝ่ายได้เน้นย้ําถึงความสัมพันธ์อันดีระหว่างสองประเทศที่มีมาอย่างยาวนาน พร้อมยินดีส่งเสริมความร่วมมือในทุกด้านโดยเฉพาะด้านดิจิทัล
*******************
รัฐบาลไทย-ข่าวทำเนียบรัฐบาล-วราวุธ นำทีมลุยภูกระดึงร่วมทำแนวกันไฟ เตรียมปิด 6 เดือนเพื่อฟื้นฟู​ภูกระดึง
วันพฤหัสบดีที่ 5 มีนาคม 2563
วราวุธ นําทีมลุยภูกระดึงร่วมทําแนวกันไฟ เตรียมปิด 6 เดือนเพื่อฟื้นฟู​ภูกระดึง
นายว​ราวุธ​ ศิลปอาชา​ รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ พร้อมด้วย​ นายจตุพร​ บุรุษ​พัฒน์​ ปลัด​กระทรวง​ทรัพยากร​ธรรมชาติ​และ​สิ่ง​แวดล้อม​ และคณะผู้บริหารระดับสูง​ของหน่วยงาน​ในสังกัด​ ทส. เยี่ยม​ชม​การบริหาร​จัดการ​พื้นที่​
วราวุธ นําทีมลุยภูกระดึงร่วมทําแนวกันไฟ เตรียมปิด 6 เดือนเพื่อฟื้นฟู​ภูกระดึง
วันที่ 1 มีนาคม​ 2563​ นายว​ราวุธ​ ศิลปอาชา​ รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ พร้อมด้วย​ นายจตุพร​ บุรุษ​พัฒน์​ ปลัด​กระทรวง​ทรัพยากร​ธรรมชาติ​และ​สิ่ง​แวดล้อม​ และคณะผู้บริหารระดับสูง​ของหน่วยงาน​ในสังกัด​ ทส. เยี่ยม​ชม​การบริหาร​จัดการ​พื้นที่​อุทยานแห่งชาติ​ภูกระดึง​ โดยเดินเท้าเพื่อสํารวจพื้นที่และสอบถาม​ความพึงพอใจของนักท่องเที่ย​วบริเวณผานกแอ่น และมอบขยะแก่นักท่องเที่ยว​ คนละ 1 กิโลกรัม​ เพื่อนํากลับลงไปทิ้งด้านล่าง​ ตามนโยบายโครงการขยะคืนถิ่นของอุทยานแห่งชาติ​ภูกระดึง​ และยังมอบถุงผ้าแก่นักท่องเที่ยว​และผู้ประกอบการ​ร้านค้าบนภูกระดึง​เพื่อรณรงค์​ลดการใช้พลาสติก​แบบหูหิ้ว นอกจากนี้ คณะผู้บริหาร​ ทส. ยังได้ร่วมกันทําแนวป้องกัน​ไฟป่าบริเวณหลังองค์พระพุทธ​เมตตา​ โอกาสนี้ รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ ยังได้ให้กําลังใจแก่เจ้าหน้าที่​ผู้​ปฏิบัติ​งาน​ป้องกัน​และ​ดับไฟป่าจากเหตุการณ์​ไฟไหม้ป่า​บนภูกระดึง​ที่ผ่านมา
นายวราวุธ ศิลปอาชา​ กล่าวว่า วันนี้ เราต้องขอชื่นชมเจ้าหน้าที่ดับไฟป่าที่อยู่บนภูกระดึงทุกๆ คน เพราะว่าตลอดระยะเวลาที่ผ่านมา ถ้าหากไม่ได้พวกเขาเหล่านี้ สถานการณ์ไฟป่าบนภูกระดึงคงจะไม่สามารถควบคุมได้เช่นนี้ ด้วยความมักง่าย ด้วยความคิดไม่รอบคอบของคนบางคน ทําให้พื้นที่กว่า 10% บนอุทยานแห่งชาติภูกระดึงแห่งนี้หายไป โชคยังดี จากการสํารวจเมื่อวานนี้เห็นได้ว่า สภาพต้นสนหรือต้นไม้ทั้งหลาย เริ่มแตกหน่อ เริ่มเจริญเติบโตกันใหม่ วันนี้เป็นที่น่ายินดีว่า พื้นที่ 3,200​ ไร่ ที่มีการไหม้ไปแล้วนั้น ประมาณ 80% สามารถที่จะฟื้นฟูตัวเองได้ แต่ทั้งนี้ทั้งนั้น คงต้องรอให้ถึงฤดูฝนก่อน ต้องมีปริมาณน้ํามา เพราะตอนนี้หนึ่งในปัญหาสําคัญของอุทยานแห่งชาติภูกระดึงก็คือ ปัญหาภัยแล้ง ไม่ต่างจากหลายๆ พื้นที่ในประเทศไทย ปริมาณน้ําบนภูกระดึงในปีนี้ไม่เยอะเหมือนปีก่อนๆ จึงเป็นสาเหตุว่าทําไมปีนี้ อุทยานแห่งชาติภูกระดึงต้องปิดเร็วขึ้นอีก 2 เดือน จากนี้ไป เราปิด 6 เดือน เพื่อให้สภาพภูมิประเทศแถวนี้ สามารถฟื้นฟูตัวเองได้
รัฐบาลไทย-ข่าวทำเนียบรัฐบาล-ชี้แจงกรณีโครงการไทยนิยม ยั่งยืน
วันพุธที่ 7 มีนาคม 2561
ชี้แจงกรณีโครงการไทยนิยม ยั่งยืน
ชี้แจงกรณีโครงการไทยนิยม ยั่งยืน
จากกรณีหนังสือพิมพ์ผู้จัดการรายวัน 360 องศา และหนังสือพิมพ์มติชน เสนอข่าวนายปลอดประสพ สุรัสวดี โพสต์ข้อความผ่านเฟซบุ๊ก ระบุว่าโครงการไทยนิยมยั่งยืนใช้งบประมาณมากเกินความจําเป็น มีการทุจริตและไม่โปร่งใส โดยกล่าวว่า การเก็บข้อมูลความเดือดร้อนของประชาชน ใช้งบประมาณมากเกินจากการจ่ายค่าเดินทาง ค่าเบี้ยเลี้ยง และค่าที่พักของเจ้าหน้าที่ เป็นเงินหลายพันล้านบาท ทั้งที่ข้อมูลมีการเก็บรวบรวมกันมาตลอดโดยหน่วยงานของรัฐ และการจ้างบริษัทที่ปรึกษาช่วยเก็บและวิเคราะห์ข้อมูลเพื่อทําโครงการไทยนิยมยั่งยืนเป็นบริษัทพวกพ้องและเครือญาติ ซึ่งคิดค่าดําเนินการแพงเกินจริง
จากกรณีดังกล่าว นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย ขอชี้แจงข้อเท็จจริง ดังนี้
1. การดําเนินการขับเคลื่อนการพัฒนาประเทศตามโครงการไทยนิยม ยั่งยืน ใช้งบประมาณในการจัดเวทีประชาคมเป็นค่าตอบแทนวิทยากรและค่าอาหาร ซึ่งเป็นไปตามระเบียบของทางราชการ ไม่เกินอัตราที่กําหนด
2. ในส่วนของการเก็บและวิเคราะห์ข้อมูล กระทรวงมหาดไทยได้พัฒนาโปรแกรมรายงาน “ไทยนิยม ยั่งยืน” โดยศูนย์สารสนเทศฯ กรมการปกครองซึ่งเป็นระบบรายงานผลแบบออนไลน์และมอบหมายให้อําเภอ เป็นผู้จัดเก็บและวิเคราะห์ข้อมูลผ่านระบบ มิได้จ้างบริษัทที่ปรึกษาช่วยเก็บและวิเคราะห์ข้อมูลเพื่อทําโครงการไทยนิยม ยั่งยืน
ทั้งนี้ กระทรวงมหาดไทยขอเรียนว่า โครงการไทยนิยม ยั่งยืน มุ่งเน้นการเพิ่มขีดความสามารถในการแข่งขัน ลดความเหลื่อมล้ํา แก้ไขปัญหาและตอบสนองความต้องการของพี่น้องประชาชน จึงถือเป็นโครงการของทุกคนทุกฝ่ายที่จะได้มีส่วนร่วมในการขับเคลื่อนโครงการ เพื่อพัฒนาประเทศไปสู่ความมั่นคง มั่งคั่ง ยั่งยืน ต่อไป
รัฐบาลไทย-ข่าวทำเนียบรัฐบาล-สธ. เตือนติดมือถือมีผลต่อสุขภาพ แนะปรับพฤติกรรม
วันอาทิตย์ที่ 1 เมษายน 2561
สธ. เตือนติดมือถือมีผลต่อสุขภาพ แนะปรับพฤติกรรม
กระทรวงสาธารณสุขเตือน เล่นโทรศัพท์มือถือตลอดเวลาเสี่ยง "โนโมโฟเบีย" หรือ “อาการติดโทรศัพท์มือถือ" มีผลต่อสุขภาพ แนะปรับเปลี่ยนพฤติกรรม มีปฏิสัมพันธ์กับบุคคลรอบข้าง หากิจกรรมทดแทน
กระทรวงสาธารณสุขเตือน เล่นโทรศัพท์มือถือตลอดเวลาเสี่ยง "โนโมโฟเบีย" หรือ“อาการติดโทรศัพท์มือถือ" มีผลต่อสุขภาพ แนะปรับเปลี่ยนพฤติกรรม มีปฏิสัมพันธ์กับบุคคลรอบข้าง หากิจกรรมทดแทน
แพทย์หญิงพรรณพิมล วิปุลากร รองปลัดกระทรวงสาธารณสุข และโฆษกกระทรวงสาธารณสุข กล่าวว่า ในยุคที่โทรศัพท์สมาร์ทโฟน กลายเป็นสิ่งจําเป็นในการติดต่อสื่อสาร แต่บางกลุ่มมีพฤติกรรมติดอยู่กับการเล่นโทรศัพท์มือถือตลอดเวลา เช่น พกติดตัว ต้องวางไว้ใกล้ตัวเสมอ รู้สึกกังวลเมื่อมือถือไม่ได้อยู่กับตัวหรือแบตเตอรี่หมด คอยเช็กข้อความจากโซเชียลมีเดีย หยิบโทรศัพท์ขึ้นมาดูบ่อยแม้ไม่มีเรื่องด่วน ตื่นนอนจะเช็กโทรศัพท์ก่อนและยังคงเล่นโทรศัพท์ก่อนนอนติดเกม หรือในแต่ละวันใช้เวลาพูดคุยกับผู้คนผ่านโทรศัพท์ในโลกออนไลน์มากกว่าพูดคุยกับคนรอบข้าง ซึ่งพฤติกรรมเหล่านี้ จะถูกวินิจฉัยว่าเป็นอาการติดโทรศัพท์มือถือ (Nomophobia)และบางรายอาจมีอาการเครียด ตัวสั่น เหงื่อออก คลื่นไส้ หากไม่มีโทรศัพท์มือถืออยู่กับตัว โทรศัพท์เเบตหมด หรือว่าอยู่ในที่ไร้สัญญาณ
อาการติดโทรศัพท์มือถือจะส่งผลต่อการปฏิสัมพันธ์กับคนรอบข้างและสังคม โดยเฉพาะด้านสุขภาพร่างกาย เช่น1.นิ้วล็อกเกิดจากการใช้นิ้วกด จิ้ม สไลด์ หน้าจอเป็นระยะเวลานาน2.อาการทางสายตาเช่น ตาล้า ตาพร่า ตาแห้ง เกิดจากเพ่งสายตาจ้องหน้าจอเล็กๆ ที่มีแสงจ้านานเกินไป อาจส่งผลให้วุ้นในตาเสื่อม จอประสาทตาเสื่อม3.ปวดเมื่อยคอ บ่า ไหล่จากการก้มหน้า ค้อมตัวลง ส่งผล เลือดไหลเวียนไม่สะดวก หากเล่นนานๆ อาจมีอาการปวดศีรษะตามมา รวมไปถึงหมอนรองกระดูกเสื่อมสภาพก่อนวัยอันควร 4.โรคอ้วนแม้พฤติกรรมจะไม่ส่งผลโดยตรง แต่การนั่งทั้งวันโดยไม่ลุกเดินไปไหน เป็นปัจจัยเสี่ยงที่ทําให้เกิดโรคอ้วนและโรคเรื่อรังอื่นๆได้
ด้านแพทย์หญิงทิพาวรรณ บูรณสิน สถาบันสุขภาพจิตเด็กและวัยรุ่นราชนครินทร์ กรมสุขภาพจิตกล่าวว่า โนโมโฟเบีย (Nomophobia)มาจากคําว่า "no mobile phone phobia"เป็นศัพท์ที่หน่วยงายวิจัยทางการตลาดขนาดใหญ่ (YouGov)บัญญัติขึ้นเมื่อปี2010ที่ใช้เรียกอาการที่เกิดจากความหวาดกลัว วิตกกังวลเมื่อขาดโทรศัพท์มือถือ ซึ่งพบมากที่สุด กว่าร้อยละ70ในกลุ่มเยาวชน18-24ปีรองลงมาคือ กลุ่มคนวัยทํางานช่วงอายุ25 – 34ปี และกลุ่มวัยใกล้เกษียณ55ปีขึ้นไป ตามลําดับ ในปัจจุบัน ยังไม่ถึงขั้นกําหนดเกณฑ์การวินิจฉัยโรคหลักทางจิตเวช (DSM 5)เนื่องจากการศึกษาวิจัยที่เกี่ยวข้องกับการเกิดโรค พยาธิสภาพทางจิตใจ และ ผลกระทบต่อสุขภาพจิตในระยะยาวยังมีไม่มากพอ
อย่างไรก็ตาม แนวทางการเปลี่ยนพฤติกรรมการใช้สมาร์ทโฟนด้วยตนเอง มีหลายวิธี เช่นกําหนดช่วงเวลาในการใช้โซเชียลมีเดียในแต่ละวัน,กําหนดสถานการณ์ที่จะไม่เล่นสมาร์ทโฟนเช่น ขณะเดิน กิน ก่อนนอน ตื่นนอนใหม่ๆ ขับรถ อยู่บนรถโดยสาร เรียน ทํางาน หรือแม้แต่อยู่ในห้องน้ํา ควรหากิจกรรม งานอดิเรก เล่นกีฬากิจกรรมผ่อนคลายในครอบครัวทดแทนเวลาในการใช้อุปกรณ์สื่อสารทุกชนิด
**************************** 1เมษายน 2561
รัฐบาลไทย-ข่าวทำเนียบรัฐบาล-นายกรัฐมนตรี และ รมว.ดิจิทัลฯ เยี่ยมชมร้าน “ไปรสนีย์กรุงสยาม” ในงาน "อุ่นไอรัก คลายความหนาว"
วันพฤหัสบดีที่ 15 กุมภาพันธ์ 2561
นายกรัฐมนตรี และ รมว.ดิจิทัลฯ เยี่ยมชมร้าน “ไปรสนีย์กรุงสยาม” ในงาน "อุ่นไอรัก คลายความหนาว"
นายกรัฐมนตรี และ รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เข้าร่วมชมงานนิทรรศการ “อุ่นไอรัก คลายความหนาว” โดยมี พลเอก ประยุทธ์ จันทร์โอชา นายกรัฐมนตรี นําคณะรัฐมนตรี และคู่สมรสร่วมชมงานฯ ดังกล่าว ซึ่งจัดขึ้นระหว่างวันที่ 8 กุมภาพันธ์ - 11 มีนาคม 2561 ทั้งนี้ นายกรัฐมนตรีและ รมว.ดิจิทัลฯ ได้เยี่ยมชมร้าน “ไปรสนีย์กรุงสยาม” ของ บริษัท ไปรษณีย์ไทย จํากัด นอกจากนั้นหน่วยงานในสังกัดกระทรวงดิจิทัลฯ ยังได้ร่วมสนับสนุนการจัดงานด้านต่างๆ อาทิ บริษัท ทีโอที จํากัด (มหาชน) ร่วมสนับสนุนระบบสัญญาณ wi-fi ฟรี ทั่วบริเวณงาน ด้าน บริษัท กสท โทรคมนาคม จํากัด (มหาชน) สนับสนุนระบบการสื่อสารเพื่อการบริหารจัดการภายในงาน และสํานักงานปลัดกระทรวงฯ สนับสนุนจิตอาสาบริการถ่ายภาพดิจิทัล พร้อมอํานวยความสะดวกแก่ประชาชนตลอดระยะเวลาการจัดงานฯ เมื่อวันที่ 14 กุมภาพันธ์ 2561 ณ พระลานพระราชวังดุสิตและ สนามเสือป่า ถนนอู่ทองใน เขตดุสิต กรุงเทพฯ
**********************
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ให้การต้อนรับเอกอัครราชทูตออสเตรเลียประจำประเทศไทย
วันพฤหัสบดีที่ 12 ตุลาคม 2560
ปลัดกระทรวงยุติธรรม ให้การต้อนรับเอกอัครราชทูตออสเตรเลียประจําประเทศไทย
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ให้การต้อนรับ H.E. Mr. Paul Robilliard เอกอัครราชทูตเครือรัฐออสเตรเลียประจําประเทศไทย พร้อมคณะ
ในวันพฤหัสบดีที่ ๑๒ ตุลาคม ๒๕๖๐ เวลา ๑๖.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ให้การต้อนรับ H.E. Mr. Paul Robilliard
เอกอัครราชทูตเครือรัฐออสเตรเลียประจําประเทศไทย พร้อมคณะ
เพื่อหารือข้อราชการร่วมกันในประเด็นความร่วมมือในการควบคุมการผลิต การลําเลียง
และสารตั้งต้นใช้ผลิตยาเสพติด ภายใต้กรอบความร่วมมือแม่น้ําโขงปลอดภัย
รวมทั้งแลกเปลี่ยนข้อมูลเกี่ยวกับ Department of Home Affairs ซึ่งเป็นหน่วยงานที่จัดตั้งขึ้นใหม่ของออสเตรเลีย
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-กพร. จับมือญี่ปุ่น พัฒนาทรัพยากรมนุษย์ด้านแรงงาน รับไทยแลนด์ 4.0
วันอังคารที่ 20 มิถุนายน 2560
กพร. จับมือญี่ปุ่น พัฒนาทรัพยากรมนุษย์ด้านแรงงาน รับไทยแลนด์ 4.0
นายธีรพล ขุนเมือง อธิบดีกรมพัฒนาฝีมือแรงงาน เปิดเผยว่ากรมพัฒนาฝีมือแรงงาน (กพร.) กระทรวงแรงงาน ในฐานะเป็นองค์กรหลักในการพัฒนาฝีมือแรงงานให้มีมาตรฐานสากล  รองรับกับความต้องการของตลาดแรงงานทั้งในเชิงปริมาณและคุณภาพ อันเป็นการเพิ่มขีดความสามารถของประเทศ
นายธีรพล ขุนเมือง อธิบดีกรมพัฒนาฝีมือแรงงาน เปิดเผยว่า กรมพัฒนาฝีมือแรงงาน (กพร.) กระทรวงแรงงาน ในฐานะเป็นองค์กรหลักในการพัฒนาฝีมือแรงงานให้มีมาตรฐานสากล รองรับกับความต้องการของตลาดแรงงานทั้งในเชิงปริมาณและคุณภาพ อันเป็นการเพิ่มขีดความสามารถของประเทศในการแข่งขันในเวทีเศรษฐกิจระดับชาติและนานาชาติ พร้อมทั้งยังเป็นการตอบสนองนโยบาย8วาระปฏิรูป กระทรวงแรงงาน ในการ“เพิ่มผลิตภาพแรงงานสู่Thailand 4.0”ของ พลเอก ศิริชัย ดิษฐกุล รัฐมนตรีว่าการกระทรวงแรงงานด้วยนั้น แนวทางสําคัญหนึ่งในการขับเคลื่อนยุทธศาสตร์เพื่อตอบโจทย์ดังกล่าวก็คือการร่วมมือกับประเทศชั้นนําด้านเทคโนโลยีและดิจิตอลอย่างประเทศญี่ปุ่น เช่น ร่วมกับสมาคมพัฒนาความสามารถทางวิชาชีพ ประเทศญี่ปุ่น (Japan Vocational Ability Development Association: JAVADA)อันเป็นองค์กรหลักภายใต้กระทรวงสาธารณสุขแรงงานและสวัสดิการสังคม ประเทศญี่ปุ่น ในการดําเนินโครงการส่งเสริมระบบการประเมินทักษะฝีมือแรงงาน (Skill Evaluation System Promotion Program (SESPP))ที่ทางญี่ปุ่นสนับสนุนให้ประเทศภูมิภาคเอเชียตะวันออกเฉียงใต้สร้างและปรับปรุงระบบการประเมินผลทักษะ โดยการถ่ายทอดระบบการทดสอบและฝึกอบรมทักษะแบบญี่ปุ่นที่พัฒนาขึ้นในภาครัฐและเอกชน ผ่านการฝึกอบรม สัมมนา และการทดลองการประเมินทักษะเพื่อสร้างแรงงานที่มีทักษะขั้นสูง
นายธีรพล กล่าวต่อไปว่าที่ผ่านมามีแนวทางในการขับเคลื่อนโครงการSESPPประกอบด้วย3กิจกรรม ได้แก่ กิจกรรมที่หนึ่ง วิธีการประเมินทักษะ กิจกรรมที่สอง การฝึกผู้ประเมิน และกิจกรรมที่สาม การทดลองประเมินผลทักษะ โดยญี่ปุ่นได้ส่งผู้เชี่ยวชาญมาให้ความรู้ในกิจกรรมเหล่านี้ผ่านการฝึกอบรมสาขาช่างกลึง ระดับ2 (machining (turning))ตามมาตรฐานของประเทศญี่ปุ่น โดยมาตรฐานค่อนข้างมีความแตกต่างกับมาตรฐานของประเทศไทย ผู้เข้ารับการฝึกอบรมเป็นครูฝึกของกพร. และพนักงานบริษัทJTEKT Automotiveตลอดระยะเวลาการฝึกอบรม36ชั่วโมง ผู้เข้ารับการฝึกอบรมจะได้เรียนรู้ทั้งภาคทฤษฎีและปฏิบัติเกี่ยวกับวิธีการประเมินทักษะ การทดสอบมาตรฐานฝีมือแรงงาน และการทดลองประเมินผลทักษะ โดยใช้หน่วยงานในสังกัดกพร. สถาบันพัฒนาฝีมือแรงงาน1สมุทรปราการ (สพร.1สมุทรปราการ) เป็นสถานที่ฝึกอบรม หลังจากผ่านการฝึกอบรมเจ้าหน้าที่ของทั้งสองหน่วยงานสามารถนําความรู้ไปถ่ายทอดให้กับแรงงานในสาขาเทคโนโลยีชั้นสูงได้อย่างประสิทธิภาพ
“สําหรับในปีนี้ (2560)กระทรวงสาธารณสุขแรงงานและสวัสดิการสังคม ประเทศญี่ปุ่นให้บริษัทJTB Corporate Sales Inc.เป็นผู้ดําเนินโครงการSESPPแทนJAVADAมีแผนงานจัดฝึกอบรมในสาขาSequence Controlณ สถาบันพัฒนาบุคลากรในอุตสาหกรรมยานยนต์และชิ้นส่วนอะไหล่ยานยนต์ จึงได้จัดให้มีการประชุมหารือระหว่างสองหน่วยงานเพื่อหาแนวทางในการดําเนินงานต่างๆ โดยกพร. พร้อมให้ความร่วมมือเป็นอย่างดี เพราะเป็นการตอบโจทย์การพัฒนาบุคลากรด้านแรงงานให้ทันต่อการเปลี่ยนแปลงของอุตสาหกรรมและเทคโนโลยีสมัยใหม่โดยเฉพาะในกลุ่ม10อุตสาหกรรมเป้าหมายของรัฐบาลที่เป็นกลไกขับเคลื่อนเศรษฐกิจเพื่ออนาคต (New Engine of Growth)และการเป็นเชื่อมความสัมพันธ์ระหว่างสองประเทศให้ดียิ่งขึ้นด้วย”อธิบดีกพร.กล่าว
กรมพัฒนาฝีมือแรงงาน/
กระทรวงแรงงาน
รัฐบาลไทย-ข่าวทำเนียบรัฐบาล-นายกรัฐมนตรีเดินชมประติมากรรม Thailand Biennale กระบี่ 2018 ณ ถนนสายประติมากรรม จ.กระบี่
วันพฤหัสบดีที่ 21 กุมภาพันธ์ 2562
นายกรัฐมนตรีเดินชมประติมากรรม Thailand Biennale กระบี่ 2018 ณ ถนนสายประติมากรรม จ.กระบี่
นายกรัฐนตรีและคณะ ร่วมเยี่ยมชมและถ่ายภาพประติมากรรมไม้มะหาด “Two Visions of the Wonderland” ณ ลานประติมากรรมไม้มะหาด จ.กระบี่
วันนี้ เวลา 17.30 น. ณ ลานประติมากรรมไม้มะหาด จ.กระบี่ พลเอก ประยุทธ์ จันทร์โอชานายกรัฐนตรี และคณะ ร่วมเยี่ยมชมและถ่ายภาพประติมากรรมไม้มะหาด “Two Visions of the Wonderland” การผสมผสานระหว่างไม้และแสตนเลซ ผลงานศาสตราจารย์ ดร.กมล ทัศนาญชลี ศินปินแห่งชาติ สาขาทัศนศิลป์ ซึ่งเป็นผลงานสร้างสรรค์ตามโครงการการแสดงศิลปกรรมร่วมสมัยนานาชาติ Thailand Biennale, Krabi 2018 ซึ่งเป็นหนึ่งในชิ้นงาน ในงานศิลปะนานาชาติ ที่ถูกจัดแสดงกระจายทั่วจังหวัดกระบี่
โดยนายกรัฐมนตรีได้กล่าวทักทายประชาชนและนักท่องเที่ยว ทั้งชาวไทยและชาวต่างชาติ ที่กําลังเดินเยี่ยมชมประติมากรรม ตลอดเส้นทางถนนสายประติมากรรม ก่อนที่นายกรัฐมนตรีจะเดินทางไปท่าอากาศยานนานาชาติกระบี่ เพื่อเดินทางกลับกรุงเทพมหานคร
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​ออท.ราชอาณาจักรโรมาเนีย เข้าเยี่ยมคำนับ รมช.กห.
วันศุกร์ที่ 6 มีนาคม 2563
​ออท.ราชอาณาจักรโรมาเนีย เข้าเยี่ยมคํานับ รมช.กห.
พล.อ.ชัยชาญ ช้างมงคล รมช.กห. ได้ให้การต้อนรับการเยี่ยมคํานับของ นาย Bogdan Badea (บ๊อกดัน บาเดีย) ออท.ราชอาณาจักรโรมาเนีย/ไทย ณ ศาลาว่าการกลาโหม
พล.อ.ชัยชาญ ช้างมงคล รมช.กห. ได้ให้การต้อนรับการเยี่ยมคํานับของ นาย Bogdan Badea (บ๊อกดัน บาเดีย) ออท.ราชอาณาจักรโรมาเนีย/ไทย ณ ศาลาว่าการกลาโหม
ทั้งสองฝ่ายได้ชื่นชมความสัมพันธ์ฉันท์มิตรที่ใกล้ชิดและต่อเนื่องระหว่างกัน โดย พล.อ.ชัยชาญ’ ได้กล่าวขอบคุณโรมาเนีย ในวาระที่ดํารงตําแหน่งประธานคณะมนตรีแห่งสหภาพยุโรป ที่ได้ผลักดันและหาทางออกที่เป็นรูปธรรมในการสนับสนุนแก้ปัญหาการทําประมงผิดกฏหมาย ( IUU ) ของไทย พร้อมทั้งกล่าวถึงความพร้อมที่จะพัฒนาและเสริมสร้างความร่วมมือจากบันทึกความเข้าใจว่าด้วยความร่วมมือด้านการส่งกําลังบํารุงระหว่าง กห.ไทย และ กห.โรมาเนีย ที่ได้ลงนามร่วมกันไว้ พร้อมทั้งกล่าวเชิญชวนโรมาเนียมาลงทุนในเขตเศรษฐกิจพิเศษภาคตะวันออก ( EEC ) ในอุตสาหกรรมป้องกันประเทศ ที่ไทยกําลังพัฒนาศักยภาพและผลักดันเป็นอุตสาหกรรมเป้าหมาย
โดย นาย บ็อกดัน’ ได้กล่าวแสดงความขอบคุณ ไทย ที่สนับสนุนโรมาเนียเข้าเป็นสมาชิกไม่ถาวรใน UNHC ชื่นชมชมความพยายามและพร้อมของโครงสร้างพื้นฐานใน EEC และยินดีที่จะขยายความร่วมมือกับไทยในด้านอุตสาหกรรมป้องกันประเทศ พร้อมยืนยันการทําหน้าที่ของตน จะร่วมผลักดันความร่วมมือและเสริมสร้างความสัมพันธ์ระหว่างสองประเทศให้ดีที่สุด
รัฐบาลไทย-ข่าวทำเนียบรัฐบาล-“อุตตม” ลงพื้นที่สมุทรสาคร ดึงไทยยูเนี่ยน เป็น SeaFood Big Brother ช่วย SME
วันจันทร์ที่ 5 มีนาคม 2561
“อุตตม” ลงพื้นที่สมุทรสาคร ดึงไทยยูเนี่ยน เป็น SeaFood Big Brother ช่วย SME
“อุตตม” ลงพื้นที่สมุทรสาคร ดึงไทยยูเนี่ยน เป็น SeaFood Big Brother ช่วย SME  ณ จังหวัดสมุทรสาคร และเพชรบุรี
วันนี้ (5 มีนาคม 2561) พลเอกประยุทธ์ จันทร์โอชา นายกรัฐมนตรี พร้อมด้วย นายอุตตม สาวนายน รัฐมนตรีว่าการกระทรวงอุตสาหกรรม และคณะรัฐมนตรีลงพื้นที่ในการประชุมคณะรัฐมนตรีอย่างเป็นทางการนอกสถานที่ ครั้งที่ 2/2561 ณ จังหวัดสมุทรสาคร และเพชรบุรี ซึ่งได้รับฟังการดําเนินงานของบริษัทฯ และเยี่ยมชมกระบวนการดําเนินงานด้านการผลิตของบริษัท ไทยยูเนี่ยน กรุ๊ป จํากัด (มหาชน) ตําบลท่าทราย อําเภอเมือง จังหวัดสมุทรสาคร ซึ่งเป็นบริษัทดําเนินธุรกิจแปรรูปและส่งออกอาหารทะเลแช่แข็ง อาหารทะเลบรรจุกระป๋องรายใหญ่ของไทย พร้อมดึงไทยยูเนี่ยน เป็น SeaFood Big Brother ช่วยSME
รัฐบาลไทย-ข่าวทำเนียบรัฐบาล-ความเด่นของไทยในเวทีโลก
วันจันทร์ที่ 22 มิถุนายน 2563
ความเด่นของไทยในเวทีโลก
วิกฤตครั้งนี้ จะช่วยให้เราเปลี่ยนโฉมหน้าของประเทศ